**Lasse Jämsen** (s. 25. heinäkuuta 1974 Jyväskylän mlk.) on suomalainen entinen jääkiekkoilija, pelipaikaltaan oikea laitahyökkääjä. Jämsen pelasi urallaan SM-liigassa yhteensä 516 runkosarjaottelua tehopistein 110+112=222 ja keräsi 381 jäähyminuuttia sekä 26 pudotuspeliottelua tehopistein 3+4=7. Hyvänä maalintekijänä tunnettu Jämsen voitti Tapparassa keväällä 2003 Suomenmestaruuden. Hän pelasi myös yhden kauden Itävallan ja Saksan alemmissa sarjoissa.

Ura
---

Jämsen oli JyP HT:n kasvatti. Hän voitti B-nuorten Suomenmestaruuden vuonna 1992, A-nuorten SM-pronssia 1994 ja Suomenmestaruuden 1995. Jämsen voitti kaudella 1993–1994 A-nuorten SM-liigan piste- ja maalipörssin tehopisteillä 30+21=51. Hän pelasi kauden aikana myös ensimmäisen SM-liigaottelunsa. Seuraavan liigaottelun Jämsen pelasi yhden kokonaan A-nuorissa vietetyn vuoden jälkeen kaudella 1995–1996, jolloin hän teki 47 runkosarjaottelussa tehopisteet 3+2=5. Kaudella 1996–1997 Jämsen teki enemmän tehopisteitä: 49 runkosarjaottelussa 13+9=22 ja neljässä pudotuspeliottelussa tehot 1+1=2. Hän oli runkosarjassa JYPin kolmanneksi paras maalintekijä, kuten myös kaudella 1999–2000, jolloin hän teki 13 osumaa.

Jämsen siirtyi kaudeksi 2000–2001 Lahden Pelicansiin, jossa hän teki SM-liigan yhden kauden piste-ennätyksensä pisteillä 23+21=44. Jämsen oli joukkueen paras maalintekijä ja kolmanneksi paras pistemies. Hän oli SM-liigan maalipörssin jaetulla kymmenennellä sijalla. Jämsen muodosti tehokkaan hyökäysketjun Tommi Turusen ja Mikko Peltolan kanssa ja teki kauden aikana kaksi kypärätemppua. Kaudella 2001–2002 Jämsen oli tehopisteillä 19+16=35 Pelicansin kolmanneksi paras pistemies. Kaudella 2002–2003 hän ei pelannut kuitenkaan enää omalla tasollaan ja teki vain kolme maalia, kunnes Jämsen siirtyi siirtotakarajalla tammikuun 2003 lopulla loppukauden kattaneella sopimuksella Tapparaan. Hän voitti siellä kauden päätteeksi Suomenmestaruuden.

Jämsen siirtyi kaudeksi 2003–2004 vuoden mittaisella sopimuksella Oulun Kärppiin. Hän jäi siellä kuitenkin pieneen rooliin, teki 27 pelaamassaan ottelussa vain viisi tehopistettä ja palasi joulukuussa 2003 Pelicansiin. Pelicans jäi sarjan viimeiseksi ja Jämsen oli joukkueen harvoja valopilkkuja. Hän teki 26 runkosarjaottelussa 19 tehopistettä. Huhtikuussa 2004 Jämsen teki kaksivuotisen jatkosopimuksen Pelicansin kanssa. Hänestä odotettiin kaudelle 2004–2005 tärkeää maalintekijää, mutta Jämsen osoittautui pettymykseksi ja teki 17 runkosarjaottelussa vain tehopisteet 1+1=2. Jämsen ei mahtunut kauden aikana aina Pelicansin pelaavaan kokoonpanoon tai oli kokoonpanon 13. hyökkääjä. Hänen kautensa päättyi lopulta polvivammaan. Kaudella 2005–2006 hän teki 44 runkosarjaottelussa tehopisteet 9+5=14.

Jämsen siirtyi kaudeksi 2006–2007 Itävallan toiseksi korkeimmalle sarjatasolle Nationalligan EC Dornbirniin. Hän teki siellä 20 runkosarjaottelussa tehopisteet 8+31=39 ja oli joukkueen kolmanneksi paras pistemies. Hän siirtyi kuitenkin kesken kauden Saksaan pelaamaan Baijerin aluesarjaa ESV Buchloen joukkueeseen. Jämsenin ura päättyi kevääseen 2007.

Pelaajauran jälkeen
-------------------

Jämsen on pelaajauransa jälkeen toiminut muun muassa Kiekkoreippaan D2- ja E1-junioreiden valmentajana.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1992–1993 | JyP HT | A-SM | 35 | 15 | 16 | 31 | 12 | – | – | – | – | – |
| 1993–1994 | JyP HT | A-SM | 35 | 30 | 21 | 51 | 38 | 3 | 2 | 3 | 5 | 10 |
|  | JyP HT | SM-liiga | 1 | 0 | 0 | 0 | 0 | – | – | – | – | – |
| 1994–1995 | JyP HT | A-SM | 26 | 17 | 15 | 32 | 48 | 8 | 2 | 6 | 8 | 12 |
| 1995–1996 | JyP HT | SM-liiga | 47 | 3 | 2 | 5 | 22 | – | – | – | – | – |
| 1996–1997 | JyP HT | SM-liiga | 49 | 13 | 9 | 22 | 59 | 4 | 1 | 1 | 2 | 2 |
| 1997–1998 | JYP | SM-liiga | 37 | 8 | 4 | 12 | 18 | – | – | – | – | – |
| 1998–1999 | JYP | SM-liiga | 54 | 10 | 12 | 22 | 42 | 3 | 0 | 0 | 0 | 0 |
| 1999–2000 | JYP | SM-liiga | 49 | 13 | 10 | 23 | 96 | – | – | – | – | – |
| 2000–2001 | Pelicans | SM-liiga | 56 | 23 | 21 | 44 | 42 | 3 | 0 | 0 | 0 | 0 |
| 2001–2002 | Pelicans | SM-liiga | 55 | 19 | 16 | 35 | 28 | 4 | 0 | 1 | 1 | 0 |
| 2002–2003 | Pelicans | SM-liiga | 42 | 3 | 14 | 17 | 18 | – | – | – | – | – |
|  | Tappara | SM-liiga | 12 | 1 | 1 | 2 | 2 | 12 | 2 | 2 | 4 | 2 | Kanada-malja |
| 2003–2004 | Kärpät | SM-liiga | 27 | 2 | 3 | 5 | 4 | – | – | – | – | – |
|  | Pelicans | SM-liiga | 26 | 5 | 14 | 19 | 6 | – | – | – | – | – |
| 2004–2005 | Pelicans | SM-liiga | 17 | 1 | 1 | 2 | 4 | – | – | – | – | – |
| 2005–2006 | Pelicans | SM-liiga | 44 | 9 | 5 | 14 | 40 | – | – | – | – | – |
| 2006–2007 | EC Dornbirn | ÖNL | 20 | 8 | 31 | 39 | 24 | – | – | – | – | – |
|  | ESV Buchloe | BLL | – | – | – | – | – | – | – | – | – | – |
| 12 kautta | yhteensä | SM-liiga | 516 | 110 | 112 | 222 | 381 | 26 | 3 | 4 | 7 | 4 |

Lähteet
-------

* Lasse Jämsen The Internet Hockey Databasessa (englanniksi)
* Lasse Jämsen *Elite Prospects*. Everysport Media Group AB.  (englanniksi)

### Viitteet

1. 1 2  Lasse Jämsen *Elite Prospects*. Everysport Media Group AB.  (englanniksi)
2. ↑  Kilpeläinen, Ari: Pelikaanien päästötodistus  9.4.2001. Jatkoaika.com. Viitattu 26.10.2014.
3. ↑  Lasse Jämsen Tapparaan  31.1.2003. Jatkoaika.com. Viitattu 26.10.2014.
4. ↑  Jämsen, Pesonen ja Lahesalu Kärppäpaitaan  28.8.2003. Jatkoaika.com. Viitattu 26.10.2014.
5. ↑  Pelicans hankki vahvistuksia  3.12.2003. Jatkoaika.com. Viitattu 26.10.2014.
6. ↑  Hemmilä, Samu: Isoja satsauksia, isoja floppeja - tarkastelussa Pelicansin pelaajisto  1.6.2004. Jatkoaika.com. Viitattu 26.10.2014.
7. ↑  Pelicansille neljä jatkosopimusta  20.4.2004. Jatkoaika.com. Viitattu 26.10.2014.
8. ↑  Hemmilä, Samu: Pelikaanit tuomiolla – kuluneen kauden arviot Pelicansin pelaajista  28.3.2005. Jatkoaika.com. Viitattu 26.10.2014.
9. ↑  Lasse Jämsen Itävaltaan  5.5.2006. Jatkoaika.com. Viitattu 26.10.2014.
10. ↑  Lasse Jämsen – Eurohockey.com (englanniksi)
11. ↑  Ilola, Lauri: Marraskuun toimitsija: Lasse Jämsen  4.12.2012. Lahden Pelicans Oy. Viitattu 26.10.2014.